Robert Kimbrough

Robert Shane Kimbrough (* 4. jún 1967, Killeen) je pôvodne pilot americkej armády, od mája 2004 do júla 2022 bol astronautom NASA. Do vesmíru sa dostal na dva týždne ako člen posádky raketoplánu Endeavour pri lete STS-126 na Medzinárodnú vesmírnu stanicu (ISS) v novembri 2008.

Život

Mladosť, letec 
Robert Kimbrough sa narodil v Killeen v Texase, strednú školu v Atlante v Georgii dokončil roku 1985. Roku 1989 absolvoval Vojenskú akadémiu Spojených štátov vo West Pointe s titulom bakalára v odbore leteckého a kozmického strojárstva, v rokoch 19891990 študoval v leteckej škole armády (). Potom slúžil v armádnom letectve, kde lietal na vrtuľníkoch AH-64 Apache. Zúčastnil sa vojny v Zálive. Roku 1998 získal magisterský titul v odbore operačný výskum na Georgia Institute of Technology a pracoval ako asistent profesora na akadémii vo West Pointe. Roku 2000 prešiel do Johnsonovho vesmírneho strediska NASA, tu sa podieľal na výcviku posádok raketoplánov.

Astronaut 
Úspešne prešiel 19. náborom astronautov NASA a 6. mája 2004 bol zaradený medzi amerických astronautov. Absolvoval základný výcvik a 10. februára 2006 získal kvalifikáciu „letového špecialistu“ raketoplánu.

V septembri 2007 bol zaradený do posádky letu STS-126. Do vesmíru odštartoval 15. novembra 2008 na palube raketoplánu Endeavour. Cieľom misie bola doprava zásob a vybavenia na Medzinárodnú vesmírnu stanicu (ISS). Let trval 15 dní, 20 hodín a 29 minút.

Robert Kimbrough je ženatý, má tri deti.

Referencie

Iné projekty

Zdroj 

Osobnosti z Texasu
Kozmonauti USA
Letci USA
Osobnosti NASA
Absolventi United States Military Academy
Vyučujúci na United States Military Academy